open-index/open-wikipedia-markdown huggingface dataset:
זאב רב-נוף

**זאב רַב-נוֹף** (רובינוב) (11 בפברואר 1926 – 26 במרץ 1979) היה מבקר קולנוע ומוזיקה ובמאי ישראלי. מבקר הקולנוע של "דבר".

## ביוגרפיה
רב-נוף נולד ב-1926 בעיר ביאליסטוק שבפולין, בן לאסתר לבית רָקוֹבסקי ויעקב רוּבִּינוֹב (רוּבִּינוֹף; לימים עִבְרת את שם משפחתו ל"רב-נוף"). מצד אמו היה נצר למשפחת רבנים וסופרים ענפה (אמו הייתה נינתו של הרב עזריאל אריה לייב רקובסקי אב"ד פלוצק, נכדתו של הסופר והמתרגם העברי אברהם אבא רקובסקי, אחייניתה של המחנכת העברייה ופעילת הציבור הוורשאית פועה רקובסקי ואחותו של מבקר הספרות והמתרגם הפולני מארק רקובסקי).
רב-נוף למד בגימנסיה העברית "תרבות" בעירו. במלחמת העולם השנייה, שפרצה כשהיה נער, נדד לברית המועצות. לאחר המלחמה שב לפולין, והשלים לימודי קולנוע בבית הספר לקולנוע בלודז'.

בשנת 1950 עלה לישראל. בארץ יזם את הקמת יחידת ההסרטה של הגדנ"ע, ופיקד עליה בשנים 1951–1953. סרטו מתקופה זו, "סעדיה שורשים במולדת", זכה ב-2011 להתייחסות מחודשת. שמו המעוברת, "רב-נוף", ניתן לו הן בשל הדמיון הפונטי לשמו המקורי והן בשל גובהו הרב.

משנת 1954 ועד מותו ב-1979 שימש כמבקר הקולנוע וכתב לענייני מוזיקה ואמנות של העיתון "דבר", שהיה בתקופה זו בין העיתונים הנפוצים ורבי ההשפעה במדינה.

ביים מספר סרטים קצרים, הפיק וביים יותר מ-40 סרטים תיעודיים, ושימש כשופט בכמה פסטיבלים בינלאומיים. שנים רבות היה הנציג הישראלי בהתאחדות הבינלאומית של מבקרי הקולנוע (FIPRESCI). אחדים מחשובי הבמאים בעולם היו ידידיו האישיים.
רב-נוף כיהן כיו"ר תא מבקרי הקולנוע באגודת העיתונאים, והיה מפעילי אגודת 'קולנוע לנוער' מאז היווסדה.

לאחר מותו התפרסם מבחר מהביקורות שפרסם, בספר "מסך גדול" בעריכת אורי קליין (עם אחרית-דבר, ביוגרפית מאת הסופר אריה קרישק, ידידו של רב נוף).

## משפחה
זאב רב-נוף היה נשוי שלוש פעמים. בראשונה היה נשוי לאירינה. לאחר גירושיו נישא לשחקנית רות גבריאלית ("הפוגה"), שממנה יש לו בת אחת, ורדה הכט (נולדה ב-1959). בתחילת שנות ה-60 נישא בשלישית לרחל לבית תנוּרי, גרושתו של הצלם והארכאולוג בנו רותנברג.
רב-נוף נפטר ב-1979 בביתו מהתקף לב, בגיל 53. הותיר אחריו את אשתו רחל.

## ספרו
* **מסך גדול: יוצרים גדולים וסרטיהם**; עריכה: אורי קליין, ירושלים: כתר, 1982.

## לקריאה נוספת
* נתן ויעקב גרוס, **הסרט העברי: פרקים בתולדות הראינוע והקולנוע בישראל**, ירושלים: נ' וי' גרוס, תשנ"ב 1991, עמ' 196 ולאורך הספר.


* "Rav-Nof, Ze'ev", *Who's Who in the World*, 4th edition :1978-1979 (Chicago: Marquis Who's Who Inc. 1979), p. 768.


## קישורים חיצוניים
* זאב רב נוף באתר "שורה ראשונה", החוג לקולנוע וטלוויזיה באוניברסיטת תל אביב
* 
* ,  (ותמונתו)
* 
* 
* 
* 
* 
* 
* 
* 
* 

;מפרי עטו:
* , , ,  (טור ביקורת הקולנוע הראשון בחתימתו)
* 
* 
*  (קישור נוסף) (רשימתו האחרונה; פורסמה בשבעה למותו)

## הערות שוליים

קטגוריה:מבקרי קולנוע ישראלים
קטגוריה:מבקרי מוזיקה ישראלים
קטגוריה:סגל דבר
קטגוריה:במאי קולנוע ישראלים
קטגוריה:עולים לאחר קום המדינה: 1948–1950
קטגוריה:ישראלים ילידי פולין
קטגוריה:משפחת רקובסקי
קטגוריה:אישים הקבורים בבית העלמין הדרום
קטגוריה:ישראלים שנולדו ב-1926
קטגוריה:ישראלים שנפטרו ב-1979
אנדרוס אנסיפ

**אנדרוס אנסיפ** (באסטונית: **Andrus Ansip**; נולד ב-1 באוקטובר 1956) הוא פוליטיקאי אסטוני, שכיהן כראש ממשלת אסטוניה בשנים 2005–2014 ויושב ראש מפלגת הרפורמה.

## חייו
אנסיפ נולד וגדל בעיר טרטו שבאסטוניה. הוא סיים תואר בכימיה אורגנית באוניברסיטת טרטו בשנת 1979 ונותר שנתיים לעבוד שם כמהנדס בכיר.
בשנים 1981-1983 שירת בצבא האדום בצי הבלטי. עד שנת 1987 עבד כמהנדס בכיר במכון הפתולוגי של אוניברסיטת טרטו. בשנים 1986-1988 שימש כמדריך במחלקת התעשייה וכראש מחלקת הארגון של המפלגה הקומוניסטית בטרטו.
בשנות ה-90 שימש כדירקטור בהנהלת הבנק של טרטו, וכיו"ר מועצת המנהלים בשתי קרנות הפרטה וברדיו טרטו.
את דרכו הציבורית החל אנסיפ ב-1998 כאשר התמודד מטעם מפלגת הרפורמה לתפקיד ראש עיריית טרטו וזכה בבחירות. אף על פי שנבחר לפרלמנט האסטוני ויתר על מושבו שם על מנת להישאר בתפקיד ראש עיריית טרטו. כיהן בתפקיד זה עד ספטמבר 2004, כאשר התבקש להחליף חבר מפלגה בתפקיד שר הכלכלה והתקשורת. 
בנובמבר אותה שנה נבחר לתפקיד יו"ר מפלגת הרפורמה, תוך שהוא מחליף את סים קאלאס, שנשלח לשמש כנציב וכסגן נשיא הנציבות האירופית.
ב-31 במרץ 2005 התבקש על ידי הנשיא דאז, ארנולד רוטל, להרכיב ממשלה חדשה. 
הוא הושבע לתפקיד ראש הממשלה ב-12 באפריל 2005 וסיים את כהונתו ב-26 במרץ 2014.

נשוי לאנו, גינקולוגית במקצועה, ואב לשלוש בנות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת אסטוניה
קטגוריה:פוליטיקאים אסטונים
קטגוריה:שרי תקשורת
קטגוריה:שרי ממשלה
קטגוריה:ילידי 1956
איגור מילושביץ'

**איגור מילושביץ**' (בסרבית: **Igor Milošević**, ביוונית: **Ιγκόρ Μιλόσεβιτς**; נולד ב-14 באפריל 1986 בבלגרד, סרביה) הוא כדורסלן סרבי-יווני המשחק בעמדות הרכז והקלע. גובהו 1.93 מטר.

## קריירה
בשתי עונותיו הראשונות ככדורסלן שיחק מילושביץ' בהירקליס סלוניקי מהליגה היוונית. לאחר מכן שיחק שלוש שנים במועדון הסרבי הכוכב האדום בלגרד וסייע לה לזכות בגביע הסרבי ב-2006. בעונתו השנייה בקבוצה הציג יכולת טובה והעמיד ממוצעים של 9.8 נקודות, 1.3 ריבאונדים, 2.4 אסיסטים ו-1.1 חטיפות למשחק, אך בשתי העונות האחרות לא קיבל דקות משחק ולכן עזב את הקבוצה וחתם בקבוצת הפאר היוונית אולימפיאקוס פיראוס. גם באולימפיאקוס מיעט לקבל דקות משחק ובסיום העונה עבר למארוסי, אך גם בה לא שיחק ולאחר שנתיים לא מוצלחות ביוון, עבר לליטא וחתם בקבוצת ריטאס וילנה.

## קישורים חיצוניים

* פרופיל באתר היורוליג
* פרופיל באתר דראפט ה-NBA

קטגוריה:כדורסלנים סרבים
קטגוריה:כדורסלנים יוונים
קטגוריה:כדורסלני נבחרת יוון
קטגוריה:כדורסלני אולימפיאקוס
קטגוריה:כדורסלני פריסטרי אתונה
קטגוריה:כדורסלני הכוכב האדום בלגרד
קטגוריה:כדורסלני הירקליס סלוניקי
קטגוריה:כדורסלני טרבזונספור
קטגוריה:כדורסלני מארוסי
קטגוריה:כדורסלני ריטאס וילנה
קטגוריה:כדורסלני לובן בראונשווייג
קטגוריה:סרבים שנולדו ב-1986
קטגוריה:יוונים שנולדו ב-1986
סטאנקו באראץ'

**סטאנקו באראץ**' (בקרואטית: **Stanko Barać**; נולד ב-13 באוגוסט 1986 במוסטר, בוסניה והרצגובינה, יוגוסלביה) הוא כדורסלן קרואטי המשחק בעמדת הסנטר. גובהו 2.17 מטרים.

באראץ' החל את קריירת הכדורסל שלו בקבוצת ק.ק שירוקי מליגת העל הבוסנית. הוא נבחר במקום ה-39 על ידי מיאמי היט בדראפט 2007 והועבר לאינדיאנה פייסרס שלבסוף לא החתימה אותו על חוזה.

באוגוסט 2007 חתם באראץ' בקבוצת טאו ויטוריה מליגת העל הספרדית, וב-15 באוקטובר הושאל לולנסיה מאותה הליגה עד לסוף העונה.

## קישורים חיצוניים

* פרופיל באתר ה-NBA
* פרופיל באתר היורוליג
* פרופיל באתר הדראפט
* פרופיל באתר הליגה הספרדית

קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני סאסקי בסקוניה
קטגוריה:כדורסלני ולנסיה
קטגוריה:כדורסלני אנאדולו אפס
קטגוריה:כדורסלני צדביטה זאגרב
קטגוריה:בחירות דראפט של מיאמי היט
קטגוריה:קרואטים שנולדו ב-1986
תומאס ואן דן שפיגל

**תומאס ואן דן שפיגל** (פלמית: **Tomas Van Den Spiegel**; נולד ב-10 ביולי 1978 בגנט, בלגיה) הוא כדורסלן בלגי המשחק בעמדת הסנטר.

## קריירה
ואן דן שפיגל שיחק באוקפי אלסטר מהליגה הבלגית בין השנים 1995-1997. עבר לטלינדוס אוסטנד מאותה הליגה וזכה עימה בשתי אליפויות ב-2000 וב-2001, כשב-2001 הוא אף נבחר לשחקן הבלגי של העונה. החל את ענות 2001/02 בפורטיטודו בולוניה האיטלקית, אך חזר לאוסטנד ב-2 בינואר. לאחר מכן חזר לפורטיטודו ושיחק בה במשך שנתיים. בעונת 2004/05 עבר ללוטומטיקה רומא, בה שיחק 27 משחקים בהם קלע 7 נקודות והוריד 5.7 ריבאונדים בממוצע למשחק ונשאר בה לעונה נוספת. ב-6 בפברואר 2006 עבר לצסק"א מוסקבה הרוסית, עימה זכה באליפות הליגה, בגביע הרוסי ובאליפות היורוליג. גם בעונת 2006/07 שיחק בצסק"א וזכה עימה שוב באליפות ובגביע, אך קבוצתו לא זכתה באליפות אירופה לאחר הפסד לפנאתינייקוס בגמר.

בעונת 2007/2008 חתם ואן דן שפיגל בפרוקום סופוט ולמרות יכולת מצוינת של 10.5 נקודות ו-7.6 ריבאונדים בממוצע למשחק, חזר לצסק"א מוסקבה בסיום העונה וזכה עימה שוב באליפות הליגה ובאליפות היורוליג. בעונה שלאחר מכן עבר לאזובמאש מאריופול מהליגה האוקראינית ולאחר מספר חודשים עבר לריאל מדריד מהליגה הספרדית כדי להחליף ללזארוס פאפאדופולוס.

ואן דן שפיגל היה שותף לסגל נבחרת בלגיה עד גיל 18 באליפות אירופה עד גיל 18 בשנת 1996 ונכון להיום הוא משחק בנבחרת בלגיה הבוגרת. בשנת 2004 עבר לסקיפר בולוניה והגיע עד לגמר היורוליג בו הפסיד למכבי "עלית " תל אביב 118 -74 בנוקיה ארנה

## ניהול
החל מ-2018 ואן דן שפיגל מכהן כמנכ"ל פלנדרס קלאסיקס (אנ'), חברה אשר מארגנת מרוצי אופניים חד-יומיים בבלגיה, ביניהם רונדה ון פלנדרן.

## הישגים ותארים
;טלינדוס אוסטנד
* ליגת העל הבלגית: 2000, 2001
* הגביע הבלגי: 1998, 2001
* בחירה למשחק האולסטאר של הליגה הבלגית: 2000, 2001
* שחקן העונה בליגה הבלגית: 2001

;צסק"א מוסקבה
* הסופרליגה הרוסית: 2006, 2007, 2008
* הגביע הרוסי: 2006, 2007
** סגנות: 2008
* אליפות היורוליג: 2006, 2008
** סגנות: 2007, 2004

## קישורים חיצוניים

* פרופיל באתר היורוליג

קטגוריה:כדורסלנים בלגים
קטגוריה:כדורסלני פורטיטודו בולוניה
קטגוריה:כדורסלני וירטוס רומא
קטגוריה:כדורסלני צסק"א מוסקבה
קטגוריה:כדורסלני פרוקום סופוט
קטגוריה:כדורסלני אזובמאש מריופול
קטגוריה:כדורסלני ריאל מדריד
קטגוריה:כדורסלני אולימפיה מילאנו
קטגוריה:כדורסלני אוסטנדה
קטגוריה:בלגים שנולדו ב-1978
ליבת יותרת הכליה

**ליבת יותרת הכליה** או **מדולת האדרנל** מהווה כעשירית ממסת בלוטת יותרת הכליה (בלוטת האדרנל). היא מורכבת מתאי כרומפין (הנקראים כך כי הם נצבעים בצבע מסוים בצביעת כסף), שמקורם ברכס הנוירלי (Neural crest; שריד של מערכת העצבים העוברית).

ליבת יותרת הכליה היא חלק מהמערכת הסימפתטית, והיא מפרישה את ההורמונים אפינפרין, נוראפינפרין ודופמין. מרבית ההפרשה (85%) היא של אפינפרין.

## סינתזה של קטכולאמינים בליבת יותרת הכליה
חומצת האמינו טירוזין עוברת מטבוליזם ל-DOPA על ידי האנזים טירוזין-הידרוקסילאז, שהוא האנזים קובע-הקצב בתהליך. דופמין נוצר מ-DOPA, והוא הקטכולאמין הראשון. מדופמין נוצר נוראפינפרין, על ידי קליטתו של דופמין בשלחופיות (וסיקולות) תוך-תאיות המכילות את האנזים המייצר נוראפינפרין. השלב האחרון הוא ייצור של אפינפרין. 

הקטכולאמינים נאגרים בגרגרים קטנים (גרנולות) כרומפין לפני הפרשתם, כאשר מרבית הנוראפינפרין במחזור מקורו בקצותיהם של עצבים סימפתטיים, ולא בליבת יותרת הכליה. 

## פתולוגיה
מבחינה פתולוגית, הגידולים הקיימים בליבת יותרת הכליה הם:

# פאוכרומוציטומה – גידול של ליבת יותרת הכליה המפריש קטכולאמינים
# נוירובלסטומה
# גנגליונוירומה

## ראו גם
* בלוטת יותרת הכליה

קטגוריה:ערכים שבהם תבנית בריטניקה אינה מתאימה
קטגוריה:בלוטות
קטגוריה:המערכת האנדוקרינית
אנטילופת סוס

**אנטילופת סוס** (שם מדעי: *Hippotragus*) היא סוג של אנטילופה מתת-משפחת הראמים. הסוג מאופיין בקרניים הטבעתיות שלו המעוקמות אחורה בעיקום פשוט. עקב הרעמה המרשימה שלהם וגודלם הם זכו לכינוי "אנטילופות סוס".

## מינים
בסוג זה נכללו שלושה מינים, אחד נכחד: 
*אנטילופת סוס שחורה (*Hippotragus niger*)
*אנטילופה סוסית קצרת קרן (*Hippotragus equinus*) 
*אנטילופת סוס כחולה (*Hippotragus leucophaeus*) - נכחדה בסביבות שנת 1800.

## גלריה

Roan antelope.jpg|אנטילופה סוסית קצרת קרן עם ציפור
Roan Antelope, Kafue National Park, Zambia, Nov 2011.jpg|אנטילופה סוסית קצרת קרן
African Sable antelope Hippotragus noir1.JPG|אנטילופה סוסית שחורה
Sable bull.jpg|אנטילופה סוסית שחורה
Bluebuck.jpg|אנטילופה סוסית כחולה - נכחדה


## קישורים חיצוניים

## הערות שוליים

קטגוריה:טקסונים שתוארו בידי קרל יקוב סונדול
קטגוריה:ראמים
קטגוריה:בעלי חיים שתוארו ב-1846
קטגוריה:סוגי יונקים
היפראלדוסטרוניזם

**היפראלדוסטרוניזם** (באנגלית: **Hyperaldosteronism**), הוא מצב שמאופיין בהפרשת יתר של ההורמון אלדוסטרון. אלדוסטרון הוא מינרלוקורטיקואיד שמיוצר ומופרש מבלוטת יותרת הכליה (בלוטת האדרנל). הוא חשוב לוויסות מאזני הנתרן, האשלגן, הנוזלים ולחץ הדם. הוא פועל בעיקר בכליות, בהן הוא מקדם ספיגה מחדש של נתרן והפרשה של אשלגן שמובילות לאגירת מים ועלייה בנפח ולחץ הדם. בהתאמה, מצבי היפראלדוסטרוניזם מאופיינים ביתר לחץ דם, היפרנתרמיה והיפוקלמיה.

## אטיולוגיה
יצור האלדוסטרון מווסת על ידי מערכת הרנין-אנגיוטנסין-אלדוסטרון (RAAS). במצב התקין, ירידה בלחץ הדם מובילה לירידה בזילוח הדם לכליות, שבתגובה מפרישות רנין. הרנין בתורו מעודד את הפרשת האלדוסטרון מבלוטת האדרנל והוא מעלה את לחץ הדם.

ישנם שני סוגים מרכזיים של היפראלדוסטרוניזם. **היפראלדוסטרוניזם ראשוני** מאופיין בייצור יתר של אלדוסטרון באדרנל כתוצאה מבעיה באדרנל עצמו, ללא גירוי של מערכת ה-RAAS. הוא מהווה אחת הסיבות המשמעותיות ליתר לחץ דם שניוני. סיבות לכך כוללות היפרפלזיה דו-צדדית של בלוטות האדרנל (היפראלדוסטרוניזם אידיופתי, IHA), אדנומות מפרישות אלדוסטרון באדרנל (APAs) או היפראלדוסטרוניזם משפחתי (FH).

לעומתו, **היפראלדוסטרוניזם שניוני** קורה עקב הפרשה מוגברת של רנין, לרוב במצבים בהן יש פגיעה בזילוח הדם לכליות כמו היצרות עורקי הכליה (RAS), אי-ספיקת לב, שחמת הכבד או תסמונת נפרוטית.

### היפראלדוסטרוניזם ראשוני

היפראלדוסטרוניזם ראשוני הנוצר כתוצאה מהפרשת יתר של אלדוסטרון מבלוטת יותרת הכליה. הפרשה זו יכולה לנבוע כתוצאה מאדנומה (conn's disease), כתוצאה מהיפרפלזיה של הבלוטה, כתוצאה מקרצינומה, או כתוצאה מסיבות אחרות (מחלה משפחתית - GRA).

היפראלדוסטרוניזם ראשוני הוא הסיבה השכיחה ביותר ליתר לחץ דם שניוני. אצל החולים ניתן למצוא רמות גבוהות של אלדוסטרון, רמות נמוכות של רנין (בגלל עליה בנפח הנוזלים בגוף- היפרוולמיה- אשר מדכאים את הפרשת הרנין), וכן עליה ביחס אלדוסטרון:רנין. בכמחצית מהחולים ניתן יהיה למצוא גם רמות נמוכות של אשלגן (היפוקלמיה).

הטיפול בחולים עם היפראלדוסטרוניזם ראשוני, במקרים של אדנומה, הוא ניתוח לכריתת בלוטת יותרת הכליה, ובמקרים בהם יש היפרפלזיה דו צידית (גדילה של בלוטת האדרנל משני הצדדים) ניתן אנטגוניסט לאלדוסטרון (ספירינולקטון).

### היפראלדוסטרוניזם שניוני
היפראלדוסטרוניזם שניוני יכול להיווצר כתוצאה מגידול המפריש רנין ביתר (מאחר שרמות האלדוסטרון בגוף מיוצרות בהתאם לרמות הרנין), או למשל כתוצאה מהיצרות עורק הכליה- Renal artery stenosis- אשר מביא לכך שכתוצאה מירידה באספקת הדם לכליה יש שפעול לייצור רנין באופן מוגבר. הקליניקה המסתמנת אצל החולה מאופיינת בעייפות, כאב ראש, יתר לחץ דם, תת-אשלגן בדם, שיתוק חלקי או מלא, עוויתות שרירים ועייפות שרירים, השתנה מרובה וצימאון מרובה, היפרנתרמיה וכן בססת מטבולית.
הטיפול הוא מתן ספירינולקטון- משתן המביא לאגירת אשלגן בגוף, ומתפקד כאנטגוניסט לאלדוסטרון.

## קישורים חיצוניים

* 

## הערות שוליים

קטגוריה:הפרעות של בלוטת התריס
קלוגר

**קלוגר** (בכתיב יידי: **קלוגער**) הוא שם משפחה יהודי ממקור יידי ("קלוג" ביידיש פירושו "חכם" וקלוגר פירושו "איש חכם").

קטגוריה:שמות משפחה אשכנזיים
מהרש"ק

קטגוריה:שמות משפחה אשכנזיים
קטגוריה:פירושון ראשי תיבות
קטגוריה:פירושון אישים
The Voice of Frank Sinatra

**The Voice of Frank Sinatra** הוא אלבום האולפן הראשון של פרנק סינטרה, אשר יצא לאור בשנת 1946, במארז של ארבעה תקליטים המנוגנים במהירות של 78 סיבובים לדקה, ומכיל 8 שירים. האלבום יצא בהוצאת חברת ההקלטות קולומביה רקורדס. האלבום הגיע למקום הראשון במצעד הבילבורד, שנחנך זמן קצר קודם לכן, ושהה במקום זה במשך שבעה שבועות בשנת 1946 ובסך הכל שהה במצעד במשך 18 שבועות.

אקסל סטרודהל ארגן והפיק את השירים והשתתפה בו תזמורתו של סטרודהל.

כמה מבקרים טוענים כי אלבום זה היה אלבום הקונספט הראשון, השירים הרומנטיים שבו נכתבו בשנות ה-20 וה-30, ורבעיית הכלים שליוותה את תזמורתו של סטרודהל העניקה להם אווירה אחידה.

כאשר יצא האלבום בהוצאה מחדשת על תקליטור בשנת 2003, הוספו אליו 10 קטעים נוספים שלא נכללו באלבום הראשון ובכך הגיע אורכו של האלבום המחודש ל 55 דקות.

## משתתפים
* פרנק סינטרה - זמר
* אקסל סטרודהל - מפיק מוזיקלי/מארגן

## רשימת הקטעים באלבום

## קישורים חיצוניים

קטגוריה:אלבומי בכורה מ-1946
קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
טיסה 427 של יו אס אייר

**טיסה 427 של יו אס אייר** הייתה אסון תעופה בו נהרגו ב-8 בספטמבר 1994 132 איש (127 הנוסעים ו-5 אנשי הצוות שהיו על המטוס).

## התאונה
המטוס מדגם בואינג 737 בבעלות יו אס איירווייז ובעל מספר רישום N513AU, שיעדו הסופי היה דרום פלורידה, היה בטיסה מנמל התעופה שיקגו או'הייר לפיטסבורג. בהיותו עדיין בפנסילבניה יצר קשר עם יעדו, נמל התעופה של פיטסבורג, שדה תעופה ששירת בעיקר את יו אס איירווייז וקיבל הנחיה מה יהיה מסלול הנחיתה.

כ-10 ק"מ לפני שדה התעופה המטוס ביצע צלילת חרטום מגובה של כ-2 ק"מ לתוך עמק צר במהירות של כ-480 קמ"ש. 

הקופסה השחורה לא גילתה דבר. לאחר חקירה ממושכת קבעה המועצה הלאומית לבטיחות בתחבורה של ארצות הברית כי התאונה אירעה ככל הנראה עקב תקלה במנגנון הסרוו של הגה הגובה בזנב המטוס. המנגנון נתקע ועקב כך נתקע גם הגה הגובה בזווית הפוכה מזו שהטייס ביקש שיהיה בה. נקבע שתקלה זהה גרמה לשתי תאונות אוויריות נוספות בארצות הברית (טיסה 585 של יונייטד איירליינס וטיסה 517 של איסטוינד).

## קישורים חיצוניים

* 

יו אס אייר
יו אס אייר
יו אס אייר
קטגוריה:1994 בארצות הברית
קטגוריה:פנסילבניה: היסטוריה
קטגוריה:תקריות ואסונות תעופה ב-1994
חיים שאול הכהן דוויק

הרב **חיים שאול הכהן דוויק**, (נכתב גם **דוויך**; מכונה **ה"שד"ה"**; י"ד בחשוון ה'תרי"ח, 1857 – ד' בטבת ה'תרצ"ג, 1933) היה דיין, מקובל וראש ישיבה, רבה הראשי של ארם צובא שבסוריה, ובאחרית ימיו מראשי המקובלים בירושלים.

## ביוגרפיה
נולד בחלב לאסתר ולרב אליהו, בנו של הרב שאול עזרא הכהן דוויק, רבה הראשי של ארם צובא ומחבר הספר "אמת מאר"ץ". בצעירותו למד אצל הרב מרדכי עבאדי, הרב אליהו משען ועוד.

בשנת 1887 (ה'תרמ"ז) החל לשמש כרבה של חלב. באגרת בכתב ידו הוא כותב שנפשו נכספה לעלות לירושלים וללמוד בישיבת המקובלים בית אל.

בסיועו של תלמידו, הרב עזרא הררי רפול, עלה לישראל בשנת 1890 (ה'תר"ן) עם קבוצת רבנים מחלב, בהם הרב יום טוב ידיד הלוי והרב שאול קצין, והשתכן בירושלים. במשך שש שנים נמנה עם ראשי ישיבת בית אל שבעיר העתיקה ובה כתב את רוב חיבוריו. 

עם הקמתה של ישיבת רחובות הנהר בשכונת הבוכרים בשנת ה'תרנ"ו (1896) מונה לעמוד בראשה. 

בסוף ימיו התעוור, דבר שהקשה עליו את השלמת חיבוריו. בספר בית לחם יהודה מובא כי רבי יהודה פתיה כותב מפיו את חיבורו "איפה שלמה". 

במהלך הלווייתו ניסו קנאים ירושלמים להפריע לראי"ה קוק להספידו. 

נקבר בהר הזיתים. מצבתו נעלמה לאחר כיבוש הירדנים והרס הקברות בהר הזיתים בשנת 1947 (ה'תש"ח), אך בשנת ה'תש"ע נמצאה המצבה.

## חיבוריו
* **חידושי הרב השד"ה** - בספר הקבלה "שפת אמת" מאת המקובל הרב אליהו משען בן רבי בכר אברהם ומרחבה, מרבני אר"ץ רבה ומרבותיו של הרב השד"ה
* **פירוש על [[מגילה|מגילת]] [[שיר השירים]]** מאת שלמה המלך בן דוד המלך בן ישי - כולל תרגומו לערבית יהודית הדומה לשפה הערבית
* **שַׂר שָׁלוֹם** - חיבור משותף לו ולרבי אליהו יעקב לעג'ימי, כולל כוונות זמניות ללילי פסחים ליל הסדר, חנוכה, ופורים, מסידור הרש"ש, ירושלים 1912 התרע"ב
* **איפה שלימה** - ביאור על הספר "אוצרות חיים" מאת רבי חיים ויטאל מהרח"ו תלמיד האר"י
* **הערות הרב השד"ה** - בגוף הספר "עלי נהר" מאת רבי **נ**יסים **ה**ררי **ר**פול
* **בניהו בן יהוידע** - ייחודים תפילות ותיקונים, מכתבי האר"י וסידור הרב שלום שרעבי
* **הערות הרב השד"ה** - ביאור דברי הרש"ש בספר "נהר שלום"

## תלמידיו
*הרב יום טוב ידיד הלוי
* הרב סלמאן אליהו ממלא מקומו בראשות הישיבה
* הרב יעקב חיים סופר, מחבר הספר "כף החיים"
* הרב ישעיהו אשר זעליג מרגליות ממקובלי ירושלים
* הרב סלמן מוצפי ראש ישיבת בני ציון 
* הרב עזרא הררי רפול
* הרב נסים נחום
* הרב בן ציון חזן
* הרב יעקב קצין
* הרב נח גד וינטרוב
* הרב ישראל יצחק רייזמן
* הרב משה יאיר וינשטוק
*הרב שלמה משיח

## לקריאה נוספת
* **הקדמת ספר פאת השולחן** - הוצאת ישיבת אהבת שלום, ירושלים.
* אברהם סופר, **[https://www.nli.org.il/en/books/NNL_ALEPH990025609430205171/NLI תולדות חכמי ירושלים חלק ב]** - השני בסדרה, ירושלים ה'תש"ע 2010.
* יונתן מאיר, **רחובות הנהר**: קבלה ואקזוטריות בירושלים (ה'תרנ"ו - ה'תש"ח), הוצאת יד יצחק בן צבי, ירושלים ה'תשע"א.
* משה דוד גאון, **[[יהודי המזרח בארץ ישראל (ספר)|יהודי המזרח בארץ ישראל]]**, חלק ב' (עמ' 215)
* הרב דוד ציון לניאדו, '''לקדושים אשר באר"ץ''', אות פב.

## קישורים חיצוניים
* מעשה ניסים - באתר אוהל הרשב"י
* 
* המקובל רבי חיים שאול דוויך הכהן, באתר MyTzadik
* 
* 

## הערות שוליים

קטגוריה:יהודים הקבורים בהר הזיתים: חלקת הספרדים
קטגוריה:מחברי ספרי קבלה
קטגוריה:ראשי ישיבה
קטגוריה:רבני ארם צובא
קטגוריה:רבני ישיבת המקובלים בית אל
קטגוריה:מקובלים
קטגוריה:ארץ-ישראלים שנולדו ב-1857
קטגוריה:ארץ-ישראלים שנפטרו ב-1933
מפקד (תפקיד)

**מפקד** הוא מי שבמסגרת גוף בעל מבנה היררכי, אוחז בסמכות להורות לכפופים לו מה לעשות ואשר נושא באחריות לתוצאות הוראותיו. לפיקוד היבטים רבים, עליהם ניתן למנות את הניהול, קבלת החלטות, הכשרה, חניכה, אימון, שליטה וחינוך. פיקוד הוא אמצעי שליטה נוח בגופים בהם יש היררכיה ברורה והעוסקים בעניינים בהם יש לפעול במהירות כמו צבא וזרועות ביטחון אחרות, או ספינה.

לרוב, מוענקות סמכויות פיקוד לבוגר קורס פיקודי, אך לעיתים אין מהווה ההכשרה הפורמלית המוקדמת תנאי לפיקוד.

בקרב העגה הצה"לית, כינויו המוכר ביותר של המפקד (בכל דרגה וחַיִל) הוא "**קודקוד**".

ממוזער

## קורס פיקודי
קורס פיקודי הוא מסגרת תקופתית, בה מוכשרים החניכים לקראת תפקידי פיקוד. לרוב, בקורסים כאלה מלמדים טכניקות של עמידה מול קהל והדרכה, שיעורים מקצועיים, ותרגול מצבים עתידיים בהם עשויים להתקל החניכים. בקורס קצינים, לדוגמה, מעמידים המפקדים את הצוערים בפני דילמות מוסריות, ערכיות ומקצועיות, על מנת לתרגל את הצוערים בטכניקות השונות לפתרון מצבים אלו. משך קורסים אלו תלוי בסוג ההכשרה ובאופן בו היא מתבצעת. משכם של קורסי פיקוד זוטר בצה"ל (קורס מ"כים, קורס סמלים, קורס מפקדי טנקים, קורס מפקדים (תותחנים) וכו'), לדוגמה, הוא כארבעה חודשים, ואילו הכשרת חובל אורכת למעלה משנתיים.

## סגן מפקד
סגן מפקד הוא התפקיד השני בחשיבותו במערכת היררכית, ותפקידו הראשי הוא לסייע למפקד בעת שגרה ולמלא את מקומו בעת היעדרו.

בקרב העגה הצה"לית, כינויו המוכר ביותר של סגן המפקד (בכל דרגה וחַיִל) הוא "משנה".

## לקריאה נוספת
* מרטין ון קרפלד, **פיקוד במלחמה**, מודן הוצאה לאור והוצאת מערכות, 2015

## קישורים חיצוניים

* 
* שגיא טורגן, אבי היחידה, מערכות, 6 בינואר 2025

## הערות שוליים

קטגוריה:פיקוד ושליטה
קטגוריה:מנהיגות
קטגוריה:תפקידים צבאיים
XL (משקה)

**XL** הוא משקה אנרגיה בעל תכולת קפאין של 32 מ"ג מתוצרת חברת XL הפולנית. המשקה הושק לראשונה בשנת 2000 בפולין. יותר מ-100 מיליון פחיות XL נמכרות מדי שנה, ביותר מ-30 מדינות ברחבי העולם. בישראל הושק המשקה בשנת 2003. בשנת 2018 היוו מכירות המשקה כשני שלישים מסך מכירות משקאות האנרגיה בישראל.

## רכיבים
משקה XL מכיל מים מוגזים, סוכר, מווסת חומציות, חומצה ציטרית, סודיום ציטראט, טאורין, חומרי טעם וריח, קפאין וויטמינים מקבוצת B. המשקה מכיל כמות גדולה של קפאין בשרי

## בישראל
המשקה משווק בישראל בגרסאות משקה XL רגיל, גרסה ללא סוכר וגרסה בטעם חמוציות וגם בטעמים מנגו, תפוח, ונענע ליים וזוכה לפופולריות רבה בקרב שוק משקאות האנרגיה בישראל.

חברת "בני פוזי שמשום" הייתה היבואנית והמשווקת של משקה האנרגיה XL בישראל. המשקה יובא לראשונה בשנת 2003 והופץ על ידי חברת "דובק". באוקטובר 2007 "בני פאוזי שמשום" החזיקה בעזרת משקה XL בנתח של 56% משוק משקאות האנרגיה בישראל והפך למשקה המוביל בישראל. בסוף שנת 2008 הפסיקה היבואנית לשווק את המשקה בישראל בעקבות סכסוך עם חברת היצרן העולמית. חברת "בני פאוזי שמשום" טענה כי הסיבה להפסקת הייבוא היא כי XL העולמית הפרה את הסכם הניהול והשיווק עימה. בתחילת שנת 2008 עברו הזיכיון וזכויות שיווק המותג לידי חברת "סידס". לאחר איבוד הזיכיון ל"סידס" כאמור החלה "בני פאוזה שמשום" לשווק משקה אנרגיה חדש תחת המותג BLU, אשר נגס בנתח השוק של XL. נגיסה זו בנתח השוק הייתה למורת רוחם של בעלי המותג מפולין, ולפיכך הועבר הזיכיון לשיווק והפצת המוצר מ"סידס" לטמפו, יצרנית ומשווקת המשקאות השנייה בגודלה בישראל. בשנת 2017 חתמה טמפו על חוזה להארכת שיווק המשקה בעשר שנים נוספות.

בשנת 2018 החזיק משקה XL בכ-63% משוק משקאות האנרגיה בישראל ו-BLU, המתחרה העיקרי, ב-34% נוספים  נפח השוק של רד בול עומד על כ-3%.

## קישורים חיצוניים
* 
*XL, באתר טמפו, יצרנית המשקה בישראל

## הערות שוליים

קטגוריה:משקאות אנרגיה
מחוזות אל סלוודור

מבחינה מנהלית **[[אל סלוודור]]** מחולקת ל-14 מחוזות (Departamento) אשר מחולקים לנפות.
thumb|

## קישורים חיצוניים

* נתוני אוכלוסייה, 2024 (הערכה)

*
*
אל סלוודור
טוקסידו

שמאל|ממוזער|150px|חליפת טוקסידו
טקסט=ג'קט בעל דשי צעיף ובצבע שנהב, עם עניבת פפיון שחורה.|ממוזער|מעיל ארוחת ערב בצבע שנהב ודשי 'צעיף'
ממוזער|מכנסיים עם "גלאון"
**טוקסידו** או **מקטורן ערב** באירופה נקרא גם **עניבה שחורה** (באנגלית: **Tuxedo**, **Black Tie** או **Dinner Jacket**) הוא קוד לבוש חצי רשמי לחליפת שרד לגברים, המשתתפים באירוע המתקיים בשעות הערב (אחרי שש) או לאירועים רשמיים אחרים המחייבים קוד לבוש זה. החלופה היומית היא חליפת טרקלין שחורה.

## ז'קט
הרכיב העיקרי בתלבושת זו הוא המקטורן (ז'קט) הקרוי בצפון אמריקה טוקסידו ובבריטניה מקטורן ערב (dinner jacket), בצבע שחור או כחול כהה (Midnight blue). לרוב המקטורן יהיה בעל דשים מחודדים או דשי צעיף העשויים ממשי, סאטן או גרוסגריין. ללא פתחי אוורור. עם כפתורים שחורים. בדרך כלל את המקטורן לא מסירים במהלך האירוע כולו.

## שאר הפרטים
מתחת למקטורן יש ללבוש חולצה בצבע לבן, בעלת ניטים בחזית, צווארון שיתאים לעניבה וחפתים צרפתיים. בחזית החולצה עניבת פרפר (פפיון) שחורה, רצוי ממשי, התואמת את הדשים. מכנסיים שחורים ארוכים, ללא לולאות לחגורה, לרוב מעוטרים בסרט משי לאורך הצד החיצוני של הרגל המכונים גם "גלאון". מותר להוסיף אבנט או וסט ייעודי בעל חיתוך נמוך יותר מווסט רגיל כדי להראות את לובן החולצה (אבל לא שניהם ביחד), נעליים שחורות לבושות (מהמילה האנגלית "dress") מסוג אוקספורד, או משאבות אופרה (מצוחצחות עד ברק) וגרביים דקים שחורים (לרוב ממשי) שאורכם יעבור את השוק או אפילו את הברך, כך שבישיבה לא ייראה עור הרגל. ניתן להוסיף כובעי באולר, קש, המבורג, (לא צילינדר) וגם צעיף ייעודי, פרח בדש, ממחטה לבנה וכפפות (לא לבנות) אך לא שעונים מכיוון שהדבר אומר שיש לך דברים חשובים יותר לעשות מהאירוע.

אישה המתלווה לגבר הלבוש טוקסידו נדרשת ללבוש שמלת קוקטייל או שמלת ערב ארוכה.

## היסטוריה
על פי המסורת, מקורה של חליפת הטוקסידו ב-1860, כאשר החייט הנרי פול עיצב ג'קט סמוקינג קצר עבור נסיך ויילס אדוארד השביעי כתחליף לחליפת ערב רשמית. באותה התקופה הטוקסידו נועד להיות לבוש נוח יותר באירועים רשמיים פחות או כאלו הנערכים מחוץ לעיר. ב-1886 הזמין נסיך וילס את האמריקאי ג'יימס פוטר, לבית סאנדרינגהאם. כאשר שאל פוטר איזה סוג בגד עליו ללבוש, שלח אותו הנסיך אל החייט הנרי פול, שתפר לו בגד זהה. כאשר חזר פוטר לארצות הברית הופיע עם הבגד החדש לאירוע שהתרחש במועדון "טוקסידו פארק" (Tuxedo Park) בניו־יורק, חברי המועדון העתיקו את העיצוב, ומכאן כינויו של הבגד בצפון אמריקה.

## מעיל ארוחת ערב
באקלים טרופי וחם אפשר ללבוש מעיל ארוחת ערב (dinner jacket) שלהבדיל מהטוקסידו יש לו בדרך כלל דשי צעיף ולא דשים מחודדים. הוא בא במגוון צבעים אך לרוב בצבע שנהב, עם דשי צעיף מאותו הבד כמו שאר הז'קט, בניגוד לטוקסידו הרגיל (במקרה כזה עדיין צריך לענוב פפיון שחור ולא תואם לדשים). באנגליה נהוג שלא ללבושו בכלל.

## ראו גם
* עניבה לבנה
* חליפה

## קישורים חיצוניים

* מה ההבדל בין חליפת טוקסידו לחליפה רגילה? - הבלוג של "יהושע בן נון"
* מדריך עניבה שחורה, עיתון הג'נטלמנים 

## ביאורים

קטגוריה:ביגוד
קטגוריה:בגדי גברים
קטגוריה:ערכים שבהם תבנית בריטניקה אינה מתאימה
קטגוריה:קוד לבוש
אליפות העולם בשחייה 1994

**[[אליפות העולם בשחייה|אליפות העולם]] השביעית בשחייה** נערכה ברומא, איטליה ב-1 בספטמבר - 11 בספטמבר 1994. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, ובנוסף התקיימה תחרות שחייה במים פתוחים. בתחרות השתתפו 1400 ספורטאים, מ-102 מדינות.

סין ניצחה לראשונה בתחרות עם 16 מדליות זהב הודות לשליטה בשחיית נשים (12 מתוך 16 מדליות זהב), לפני ארצות הברית עם 7 מדליות זהב. 

## שחייה

### ספורטאים בולטים
#### שחייניות
השחייניות הבולטות בתחרות היו מסין. לי ג'ינגהיי זכתה ב-4 מדליות זהב (2 אישיות במשחים ל-50 מטר חופשי ו-100 מטר חופשי עם 2 שיאי עולם חדשים), לו בין זכתה ב-5 מדליות (3 זהב ו-2 כסף), הי סיהונג זכתה ב-3 מדליות זהב (קבעה שיא עולם חדש). ליו לימין זכתה ב-3 מדליות זהב וסמנתה ריילי מאוסטרליה זכתה ב-2 מדליות זהב (קבעה שיא עולם חדש).
#### שחיינים
השחיינים הבולטים בתחרות היו אלכסנדר פופוב מרוסיה זכה ב-4 מדליות (2 זהב, במשחים ל-50 מטר חופשי ול-100 מטר חופשי ו-2 כסף), גארי הול ג'וניור זכה ב-4 מדליות, (2 זהב במשחי שליחים ו-2 כסף), נורברט רוז'ה מהונגריה שזכה ב-3 מדליות (2 זהב ו-1 ארד), קירן פרקינס מאוסטרליה זכה ב-2 מדליות זהב (קבע שיא עולם חדש), דניס פנקראטוב מרוסיה זכה ב-4 מדליות (1 זהב, 2 כסף, ו-1 ארד). שלושה שחיינים זכו ב-2 מדליות אישיות, זהב וכסף כל אחד, יאני סייבינן (קבע שיא עולם חדש) ואנטי קאסביו שניהם מפינלנד וכן מרטין לופז זוברו מספרד. ולדימיר סלקוב זכה ב-2 מדליות (1 זהב אישית ו-1 כסף שליחים) בנוסף, שני שחיינים זכו ב-2 מדליות, אחת זהב בשליחים ואחת כסף אישית, אנדרס הולמרץ משוודיה וג'ף ראוס מארצות  הברית.

### שיאי עולם
באליפות נקבעו 10 שיאי עולם (3 בגברים ו-7 בנשים). בנוסף, נקבעו 11 שיאי תחרות חדשים (5 בגברים ו-6 בנשים).

#### שחייניות
*לי ג'ינגהיי מסין קבעה שיא עולם חדש במשחה ל-50 מטר חופשי בתוצאה של 24.51 שניות. 
*לי ג'ינגהיי קבעה שיא עולם חדש במשחה ל-100 מטר חופשי בתוצאה של 54.01 שניות, לפני לו בין אף היא מסין שגם היא שיפרה את שיא העולם (54.15 שניות). 
*פרנציסקה ואן אלמסיק מגרמניה קבעה שיא עולם חדש במשחה ל-200 מטר חופשי בתוצאה של 1:56.78 דקות, לפני לו בין שגם היא שיפרה את שיא העולם (1:56.89 דקות). 
*סמנתה ריילי מאוסטרליה קבעה שיא עולם חדש במשחה ל-100 מטר חזה בתוצאה של 1:07.69 דקות. 
*רביעיית השליחות מסין קבעה שיא עולם חדש במשחה ל-4x100 מטר חופשי בתוצאה של 3:37.91 דקות. 
*רביעיית השליחות מסין קבעה שיא עולם חדש במשחה ל-4x100 מטר מעורב בתוצאה של 4:01.67 דקות. כשחיינית ראשונה במשחה השליחות קבעה הי סיהונג שיא עולם חדש במשחה ל-100 מטר גב בתוצאה של 1:00.16 דקות.
#### שחיינים
*קירן פרקינס מאוסטרליה קבע שיא עולם חדש במשחה ל-400 מטר חופשי בתוצאה של 3:43.80 דקות. 
*יאני סייבינן מפינלנד קבע שיא עולם חדש במשחה ל-200 מטר מעורב אישי בתוצאה של 1:58.16 דקות. 
*טום דולאן מארצות הברית קבע שיא עולם חדש במשחה ל-200 מטר מעורב אישי בתוצאה של 4:12.30 דקות.

### טבלת המנצחים בשחייה
#### שחייניות

#### שחיינים

## קפיצה למים
### נשים

### גברים

## שחייה במים פתוחים
### נשים

### גברים

## שחייה צורנית

## כדורמים

## ישראל באליפות העולם בשחייה

### שחייה
2 שחיינים יצגו את ישראל באליפות. השחיין יואב ברוק סיים במקום ה-8 במשחה היוקרתי ל-100 מטר חופשי וואדים אלכסייב סיים במקום ה-9 במשחה ל-100 מטר חזה ובמקום ה-10 במשחה ל-200 מטר חזה. 

#### שחיינים

## טבלת המדליות

## קישורים חיצוניים
* כל התוצאות מאליפות העולם בשחייה 1994

1994
קטגוריה:1994 בספורט
1994
1994
MODY

**Maturity onset diabetes of the young** (בתרגום לעברית: סוכרת מבוגרים התוקפת צעירים), בקיצור **MODY**, היא סוג נדיר יחסית של מחלת הסוכרת, המתאפיינת בערכי סוכר גבוהים בדם, אך לרוב גבוהים במקצת ואינם מגיעים לערכים אקוטיים כמו בסוכרת רגילה, והיא תוקפת בעיקר נערים ומופיעה לראשונה בגיל ההתבגרות (בניגוד לסוכרת מסוג 2 המופיעה בגיל מבוגר). MODY מורשת באופן אוטוזומלי דומיננטי - כלומר, היא אינה תלויה במין ההורה, ומספיק שאחד ההורים יהיה נשא על מנת להעביר את המחלה.

הבעיה בסוכרת זו היא ירידה בכמות הפרשת האינסולין או בעיות אחרות הקשורות לאיזון רמות הסוכר בדם, אולם באופן הרבה יותר מתון מאשר בסוכרת מסוג 1 או 2. ישנם לפחות 11 סוגים של MODY המוכרים כיום, ולכל אחד מהם סיבות שונות לגורמי המחלה ואופיה (סוגים נוספים מתנהגים כמו MODY אולם לא נמצא הגן הגורם להם, בניגוד ל- MODY שבה הגן ידוע). הסוגים הנפוצים ביותר הם MODY סוג 2 ו-3. שכיחותה של סוכרת זו היא כ-1%-2% מתוך כלל חולי הסוכרת.

סוכרת MODY אינה מחלה אוטואימונית - לא נמצאו נוגדנים הקשורים למחלה.

## גנטיקה

סוגי ה-MODY השונים נחלקים בהתאם לפגם הגנטי המאפיין אותם. כך למשל, חלק מהמוטציות קשורות בפקטורי שעתוק שונים. לחלק מהחולים במחלה זו יש מוטציה בגלוקו-קינאז הנמצא בתאי בטא, ותפקידו להפוך את הגלוקוז לגלוקוז-6-פוספט אשר זמין לתהליכים תוך תאיים.
נראה, כי החיישן בלבלב, אשר מרגיש אם קיים סוכר או לא, תלוי בפעילותו של גלוקו-קינאז: כאשר הגלוקו קינאז עובד באופן יעיל פחות (כתוצאה ממוטציה), יש פחות גלוקוז-6-פוספאט, ולכן הלבלב ישחרר פחות אינסולין לזרם הדם. זאת למרות שבפועל יש רמה גבוהה של גלוקוז בדם אשר לא הפך לגלוקוז-6-פוספאט כתוצאה מפעילות לקויה של גלוקו-קינאז.
כתוצאה מכך יש צורך בריכוז **גבוה** יותר של גלוקוז, על מנת להפריש את אותה רמת אינסולין מתאי הלבלב - דבר הגורם לרמות הסוכר גבוהות בדם באופן קבוע. זהו MODY מסוג 2 (מהווה 30%-70% ממקרי ה-MODY).

לסוכרת MODY מאפיין גנטי חזק - על אף שהמחלה נדירה, ניתן למצוא במשפחה אחת מספר רב של בני המשפחה הנגועים במחלה (40%-70%), ועל כן מומלץ לכל הקרובים לבצע בדיקות. האבחנה של MODY היא אבחנה גנטית, יחד עם תסמינים קליניים: סוכרת המופיעה בגיל מוקדם, לפחות קרוב משפחה אחד עם סוכרת דומה, מציאת הפרשה עצמית של c-peptide, וממצא גנטי.

## טיפול
הטיפול הסטנדרטי במחלת הסוכרת הכולל דיאטה מאוזנת ופעילות גופנית יעיל ונחוץ גם בסוג MODY. טיפולים אחרים כגון לקיחת תרופות והזרקת אינסולין מצריכים מחשבה מחדש לגבי כל סוג של MODY, כתלות בגורם המחלה ובמאפיניה. ב-MODY 2 לדוגמה, תרופות אוראליות הן יחסית לא יעילות ולקיחת אינסולין מיותרת. ב־MODY1 ו־MODY3, אינסולין עשוי להיות יעיל יותר מאשר תרופות להגברת רגישות לאינסולין.

סוגי ה-MODY נבדלים ביניהם בתלות באינסולין- למשל, MODY מסוג 5 ו-6 החולים מפתחים תלות באינסולין יחסית די מהר, בעוד ב-MODY מסוג 2 שהיא צורה קלה יותר של המחלה, אשר ניתן לטפל בה במשך שנים על ידי פעילות גופנית ודיאטה נכונה.

## ראו גם
*MODY 2
## קישורים חיצוניים
*סוגי MODY והגורמים להם בוויקיפדיה 

## הערות שוליים

קטגוריה:סוכרת
פאנט

**פָּאנֶט** (בערבית: **بانيت**; מעין ראשי תיבות של פנורמה נט) הוא אתר חדשות ופורטל תכנים ישראלי בשפה הערבית השייך לעיתון פנורמה, המכוון לאוכלוסייה הערבית בישראל. האתר מציע עדכון מסביב לשעון של מגוון תחומי החיים בחברה הערבית, כאשר האתר מעיד על עצמו שהדגש הוא על הנושאים המעניינים את מגזר הצעירים. האתר נמנה עם קבוצת התקשורת הישראלית פנורמה.

פאנט הוקם כפורטל אינטרנט הממוקד בחדשות ובתכנים. לאחר תקופת הרצה, הושק האתר בשנת 2002.
העורך הראשי ובעל האתר הוא בסאם ג'אבר. פאנט מפיק באופן עצמאי את מרבית החדשות והתכנים המופיעים בו, באמצעות מערכת של כתבים המונה יותר מחמישים איש. האתר מתמקד במידע חדשותי אקטואלי, תוך שימת דגש על המתרחש במגזר הערבי בישראל. תחומי הסיקור באתר פאנט משתרעים הם: חדשות מישראל ומהעולם, אקטואליה, תרבות (אומנות, מוזיקה ערבית, טלוויזיה, קולנוע, רדיו), צרכנות, ספורט, אסטרולוגיה ותחזית מזג האוויר וגם סרטים וסדרות. בידיעות שבאתר מתאפשרת תגובה של הקוראים (טוקבק). בפברואר 2018 הצטרף האתר לפורום האתרים במאבק על תקציבי הפרסום של לשכת הפרסום הממשלתית.

## תנועה באתר
מאז הקמתו ב-2002 זכה האתר לפופולריות רבה בקרב ציבור הגולשים הערביים בישראל. האתר מעיד על עצמו שהוא זוכה ל־5 מיליון מבקרים ליום, כאשר מתוכם 750,000 גולשים מישראל, ומהם 13% משתמשים משתנים ליום. אתר פאנט מופיע לפי הדירוג של אלקסה, בקבוצה הראשונה המובילה של האתרים במדינת ישראל, יחד עם אתר ynet, אתר וואלה ואתרים ישראלים מובילים נוספים . על פי סקר TGI, הנערך מדי שנה, רוב האוכלוסייה הערבית הגולשת באינטרנט גולשת באתר "פאנט".

באוגוסט 2009 הקים האתר ערוץ אינטרוויזיה חדש וראשון מסוגו במגזר הערבי בישראל. בשלב הראשון הערוץ יכלול תוכניות אירוח ובידור, ובשלב שני ישודרו מהדורות חדשות יומיות ותוכניות מגוונות בעלות אופי מקומי. את השידורים מגישים ידוענים מהמגזר הערבי, כמו גם כתבי שבועון הקבוצה פנורמה. בספטמבר 2009 השיק האתר רדיו אינטרנטי לשירים ערביים בלבד.

## בעלים
מאחורי האתר עומדת קבוצת פנורמה, המוציאה לאור את השבועון "פנורמה" הנפוץ במגזר הערבי, ואת מוסף הרכב פנורמה-אלסיאראת (היחיד במגזר) ואת מוסף התרבות מידרמה. לפי ההערכות בענף, מחזור ההכנסות של פאנט מגיע למאות אלפי דולרים בשנה, המגיעים בעיקר מפרסומות המופיעות בו.

## ראו גם
* ערב 48

## קישורים חיצוניים
* 

* 
* 
* 
* 
* 

## הערות שוליים

קטגוריה:אתרי אינטרנט ישראליים
קטגוריה:אתרי חדשות ישראליים
קטגוריה:אתרי אינטרנט בערבית
קטגוריה:תקשורת ערבית בישראל
סוכרת נאונטלית

**סוכרת נאונטלית** היא סוג של סוכרת נדירה, תפוצתה היא 1:400,000.
מדובר בהיפרגליקמיה בחודש הראשון לחיים לפחות במשך שבועיים, כאשר אצל חלק מילודים אלו הסכרת חולפת ולא חוזרת, אצל חלקם היא חוזרת לאחר שנים, ואצל חלק הסוכרת נשארת באופן תמידי. ישנן שתי קבוצות עיקריות של סוכרת נאונטלית:

**סוכרת נאונטלית חולפת**- אצל תינוקות בחודש הראשון לחיים- לרוב, מצב זה עובר בשנה הראשונה לחיים, ואולם חלק ניכר מתינוקות אלו יחזרו להיות סוכרתיים שנים לאחר מכן. בחלק מהמקרים נמצא קשר לפגם בכרומוזום 6.

**סוכרת נאונטלית פרמננטית**- לרוב אצל תינוקות גדולים יותר- בני יותר מחודש אולם פחות מחצי שנה. לעיתים תינוקות אלו מפתחים קטו-אצידוזיס.

## גנטיקה
המנגנון העיקרי של סוכרת נאונטלית קשור לתעלות לשחרור אינסולין הנקראות KIR ו- SUR. מוטציות בחלבונים אלה נמצאו במקרים של סוכרת נאונטלית- תינוקות אלו מפרישים פחות אינסולין (אינסולינופניה)- בעיקר במקרים של סוכרת נאונטלית פרמננטית. (קיימות תסמונות אחרות, בהן יש הפרשה עודפת של אינסולין, אשר גורמת להיפוגליקמיה- PHHI). 

אצל 60% מהילדים עם סוכרת נאונטלית חולפת מוצאים דיזומיה של כרומוזום 6 באזורים מסוימים. 

## טיפול
ניתן לטפל בתרופות ממשפחת הסולפניל-אוריאה.

קטגוריה:הפרעות אנדוקריניות ומטבוליות ארעיות בעובר וביילוד
Songs by Sinatra

**Songs by Sinatra** הוא אלבום מאת הזמר האמריקני פרנק סינטרה, זהו אלבום האולפן השני של סינטרה שהוקלט בחברת ההקלטות קולומביה רקורדס בין השנים 1944–1947.
## הפקה
ההוצאה הראשונה של האלבום הייתה בשנת 1947 ובשנת 1950 יצא הגרסה עם העטיפה המוכרת יותר והיא נקראה, Songs by Sinatra, Volume 1. אין הבדל בין רשימות השירים של שני האלבומים ושינוי השם נעשה במחשבה ליצור סדרת אלבומים של סינטרה תחת השם הזה. אך דבר זה לא התממש עקב פרדתו של סינטרה מחברת קולומביה שנתיים לאחר מכן.

האלבום מכיל שמונה שירים שאורגנו בידי אקסל סטרדהל ובניצוח על תזמורתו. השירים הוקלטו בשישה מפגשי הקלטה שונים. השירים הם בלדות שקטות המדברות על אהבה ורגשות ורובם נכתבו במהלך שנות ה-20.

האלבום זכה להצלחה מסחרית רבה (יחסית לתקופה) והגיע אל המקום השני במצעד המכירות האמריקני.

בשנת 1998 יצא האלבום על גבי תקליטור.

## משתתפים
* פרנק סינטרה - קולות
* אקסל סטרדהל - מארגן, מנצח

## רשימת הקטעים באלבום

## קישורים חיצוניים

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת קולומביה רקורדס
אנסמבל היליארד

**אנסמבל היליארד** (באנגלית: **Hilliard Ensemble**) הוא הרכב מוזיקלי בריטי המורכב מרביעיית גברים השרים מזמורי מוזיקה עתיקה (מתקופות ימי הביניים וה-רנסאנס) ומוזיקה מודרנית המושפעת ממוזיקה עתיקה. לרוב הם שרים א-קפלה כלומר בשילוב קולות ללא ליווי כלי נגינה. ההרכב קרוי על שם הצייר ניקולס היליארד מהמאה ה-16.

ההרכב הוקם ב-1973 או 1974 על ידי פול היליגר (Paul Hillier, בריטון), פול אליוט (Paul Elliott, טנור) ודייוויד ג'יימס (David James, קונטרה טנור). עד סוף שנות השמונים היה ההרכב הבסיסי גמיש והצטרפו אליו זמרי טנור שונים נוספים ליצירת מבנה הרביעייה. ב-1990 עזבו היליגר ואליוט את ההרכב. היליגר הוחלף על ידי גורדון ג'ונס (Gordon Jones) ואליוט הוחלף על ידי ג'ון פוטר (John Potter) שהוחלף ב-1998 על ידי סטיבן הארולד (Steven Harrold) ואל ההרכב הצטרף באופן קבוע הטנור רוג'ר קווי-קרמפ (Rogers Covey-Crump). 

ההרכב מבצע מוזיקה עתיקה, מזמורים גרגוריאנים ללא ליווי כלי ומוזיקה מודרנית של מלחינים כארוו פרט, פטריס ואסקס, ארקי-סוון טיור, וליו טורמיס וג'ון קייג' הכותבים להם במיוחד. ההרכב הוציא את רוב הקלטותיו בהוצאת ECM New Series. בשנת 1994 פנה מפיק ECM, מנפרד אייכר, בהצעה לשתף פעולה עם הסקסופוניסט יאן גרברק, כך נוצר התקליט *Officium*, שזכה להצלחה אדירה ובעקבותיו הוקלטו שיתופי פעולה נוספים של גרברק ואנסמבל היליארד. האנסמבל משתף פעולה גם עם אמנים אחרים, זמרים, זמרות ותזמורות בהופעות, הקלטות ופרויקטים שונים (אחד מהם הוא הקלטת כל המוטטים של יוהאן סבסטיאן באך במסגרת ECM New Series). 

## קישורים חיצוניים
* 

## הערות שוליים

קטגוריה:מוזיקאים בריטים
קטגוריה:מקהלות
קטגוריה:רביעיות ווקאליות
קפה פלוריאן

שמאל|ממוזער|250px|סמל בית הקפה
**קפה פלוריאן** (באיטלקית: **Caffè Florian**) הוא בית קפה הממוקם במבנה הפרוקוראטי נואובה שבכיכר סן מרקו בוונציה שבאיטליה.

בית הקפה הוקם בשנת 1720 והוא אחד מבתי הקפה העתיקים ביותר בעולם הפועלים עד היום. 

מאז שנת 1893 מוצגות בבית הקפה תערוכות אמנות.

## היסטוריה
הוונציאנים פגשו לראשונה את הקפה בטורקיה בשנת 1585. יבוא הקפה לוונציה החל בשנת 1638 ובמהרה נפתחו בתי קפה בעיר.

קפה פלוריאן נפתח ב-29 בדצמבר 1720 בשם "קפה ונציה המנצחת" (**Caffè alla Venezia trionfante**). זמן קצר לאחר מכן שונה שמו לקפה פלוריאן על שם בעליו - פלוריאנו פרנצ'סקוני.

בין מבקרי בית הקפה ניתן למנות את קארלו גולדוני, יוהאן וולפגנג פון גתה, לורד ביירון, מרסל פרוסט, צ'ארלס דיקנס, וגם ג'קומו קזנובה, אשר אהב את בית הקפה בשל הנשים שנהגו לשתות בו. 

בראשית המאה ה-19 החל ולנטינו פרנצ'סקוני, נכדו של פלוריאנו, לנהל את בית הקפה, ולימים הוריש אותו לבנו אנטוניו. בשנת 1858 נמכר בית הקפה לויצ'נזו פורטה, ג'ובאני פארדלי ופייטרו באקאנלו, אשר יזמו את שיפוץ המבנה תחת פיקוחו של האדריכל לודוויקו קאדורין. השיפוץ, אשר שינה את מראה בית הקפה גרר אחריו מחאה ציבורית, אולם בסיומו עוצב בית הקפה מחדש וקיבל את מראהו הנוכחי. "חדר הגברים המכובדים" (**Sala degli Uomini Illustri**) עוטר בציורים מעשה ידי ג'וליו קארליני ועל קירותיו צוירו גולדיני, מרקו פולו, טיציאן, פייטרו אורסאולו השני, אנדראה פאלאדיו, בנדטו מארצ'לו, פאולו סארפי, וטור פיזאני ואנריקו דאנדולו. 
על קירות "חדר הסנאט" (**Sala del Senato**) צוירו סצנות המתארות את האמנות והתעשייה. בחדר הסיני (**Sala Cinese**) ובחדר האוריינטלי (**Sala Orientale**) צוירו נאהבים בלבוש אוריינטלי - ציורים מעשה ידי פאסקוטי. 
"חדר העונות" (**Sala delle Stagioni**) המכונה גם "חדר המראות" (**Sale degli Specchi**) עוטר בציורי מעשה ידי רוטה המתארים נשים המסמלות את ארבע עונות השנה. "חדר החירות" (**Sala Liberty**) אשר נוסף לבית הקפה בראשית המאה ה-20 עוטר במראות שצוירו ביד.
בשנת 2003, משיקולי תקינות פוליטית צוירו על קירות "חדר הגברים הנכבדים של בית הקפה ציור המכונה "הנשים הנכבדות של ונציה" מעשה ידי אירין אנדסנר - המתאר נשים מההיסטוריה של ונציה.

## תערוכות
החל משנת 1893, ביוזמת ריקארדו סלוואטיקו, מוצגת בבית הקפה תערוכה המכונה "התערוכה הבינלאומית של אמנות בת זמננו" (**Esposizione Internazionale d'Arte Contemporanea**) - תערוכה משתנה המציגה אמנים בני התקופה.

## סניפים
בסוף המאה ה-20 פתח בית הקפה סניפים נוספים בפירנצה שבאיטליה, בדובאי ובאבו דאבי.

## קישורים חיצוניים

* 
* בית הקפה, באתר העיר ונציה

קטגוריה:ונציה: מסחר
פלוריאן
קטגוריה:איטליה: מסעדות
קטגוריה:כיכר סן מרקו
קטגוריה:ונציה: תרבות
BLU

**BLU** הוא משקה אנרגיה מתוצרת חברת BLU הפולנית. המשקה הושק לראשונה בשנת 2000 בפולין. כיום יותר מ-100 מיליון פחיות BLU נמכרות מדי שנה, ביותר מ21 מדינות.

## בישראל
המשקה משווק בישראל החל מ-2008 על ידי חברת "צ’צל משקאות בע״מ". היא שיווקה את המשקה XL, איבדה את הזיכיון למשקה לטובת חברת "סידס", והתחילה לשווק את המשקה BLU בישראל. אחרי חצי שנה של שיווק, הצליחה "BLU" לנגוס בנתחי השוק של XL ולהתמקם במקום השני, עם נתח שוק של 26%, אחרי XL, שלה נתח שוק של 56%. בשנת 2018 היוו מכירות המשקה כ-34% משוק משקאות האנרגיה בישראל.

המוצר מופץ על ידי חברת "דובק", ובפרסום מטפלת חברת "סמא" מנצרת. פעילות הפרסום מתמקדת בעיקר במסיבות ובחיי לילה, בניגוד למתחרה השנייה שלה, רד בול, שמתמקדת בעיקר בספורט.

המשקה משווק בישראל בגרסאות משקה BLU רגיל, BLU נטול סוכר, ובטעמים חמוציות, למון ליים ופסיפלורה. עם הזמן הגיעו גם טעמים חדשים - מוחיטו, אבטיח, בזוקה וענבים. כמו כן ישנה גרסה BLU DAY בעלת צבע כחול והיא מתוקה יותר, היא תפסה פופולריות רבה בקרב הישראלים.

## רכיבים
* מים מוגזים
* סוכר
* טאורין 
*חומרי טעם וריח
* קפאין
* ויטמינים מקבוצת B

## קישורים חיצוניים
* אתר BLU האמריקאי
* אתר BLU הקנדי
* 

## הערות שוליים

קטגוריה:משקאות אנרגיה
כתר משולש (כדורסל)

**כתר משולש** הוא מושג בכדורסל האירופי המתייחס לקבוצה שזוכה באליפות הליגה, בגביע המדינה ובתואר אירופי (יורוליג/יורוקאפ) באותה העונה. זהו ההישג הגדול ביותר שאליו יכול להגיע מועדון כדורסל אירופי בעונה אחת. 12 מועדונים אירופים זכו בכתר המשולש עד היום. חלקם הגיעו להישג זה מספר פעמים, כך שמספר הזכיות הכולל הוא 22.

## כל זוכות הכתר המשולש

* ב-2001 היו שתי אלופות אירופה: מכבי תל אביב, שזכתה בסופרוליג של פיב"א אירופה וקינדר בולוניה, שזכתה ביורוליג של יול"ב.
* שארונאס יאסיקביצ'יוס הוא השחקן היחידי בהיסטוריה שזכה בתואר המשולש 5 פעמים. הוא זכה עם ברצלונה ב-2003, עם מכבי תל אביב ב-2004 וב-2005 ועם פנאתינאיקוס ב-2009. ופעם נוספת כמאמן ב-2025 פנרבחצ׳ה 

## דירוג הזכיות בכתר המשולש
### על פי קבוצות

### על פי ליגות

## ראו גם
* טרבל (ספורט)

קטגוריה:מושגים בכדורסל
קטגוריה:אירופה: כדורסל
כתר משולש

בספורט, **כתר משולש** הוא כינוי להישג שיא עבור קבוצה או שחקן עבור שלושה הישגים בעונה אחת.

## ראו גם
* טרבל (ספורט)
ישראל רוזנר

**ישראל רוזנר** הוא עיתונאי, מנחה תסריטאי וכתב טלוויזיה ישראלי.

## ביוגרפיה
ישראל רוזנר (נולד ב-18 ביולי 1970) הוא איש תקשורת ישראלי. נולד וגדל בירושלים. למד בתיכון הרטמן בירושלים.

אביו, שלמה רוזנר, עבד במרכז ההסברה במשרד ראש הממשלה. אחיו הוא העיתונאי שמואל רוזנר. אח נוסף, דני רוזנר, היה מנהל מינהל חברה ונוער במשרד החינוך.

שירת בצה"ל בפלס"ר 7, ולאחר מכן למד קולנוע וטלוויזיה במכללת הדסה. בתום לימודיו השתתף בפרויקט תיעוד עדויות ניצולי השואה של סטיבן ספילברג. הוא יצר יחד עם נעם הס את הסרט התיעודי "סימן טוב סימן רע", שעסק באדם שהתמודד עם התמכרות לסמים. הסרט שודר בערוץ 8 וזיכה את רוזנר ושותפו ליצירה בפרס מטעם המועצה לתרבות ואמנות.

בתחילת דרכו המקצועית עסק רוזנר בעיקר בבבימוי, במגוון פרויקטים: ביים סרטים שונים לרשות השנייה לטלוויזיה ולרדיו, במסגרת הסדרה "זום", סרטים לערוץ 8 במסגרת הסדרה פרות קדושות ועוד.

לאחר מכן היה במאי בתוכנית התחקירים "עובדה" בערוץ 2 ולאחר מכן עבר לערוץ 10. בערוץ 10 היה רוזנר עורך תוכן בתחום האקטואליה, ובמקביל, חזר לעסוק בבימוי סדרות וסרטים.

כעבור כמה חודשים עבר לתפקיד מגיש כתבות מגזין בתוכנית יום השישי. במסגרת זו ביים סדרות כתבות שונות שהעלו על הפרק נושאים שונים הקשורים לתרבות ולחברה בישראל: "בעקבות הגביע האבוד" - סדרת טלוויזיה בת חמישה פרקים שבחנה וניתחה את מצבו של הכדורגל הישראלי, סדרה על הדמוגרפיה בישראל, סדרה שעסקה ביהודי ארצות הברית, סדרה על הפריפריה הישראלית ועוד.

על סדרת הכתבות שעשה על יהודי ארצות הברית ביחד עם תמר איש-שלום זכה רוזנר בפרס העיתונות מטעם ארגון "בני ברית".

רוזנר שימש ככתב במגזין יום שישי של חדשות עשר והוא ממשיך בתפקיד זה גם לאחר המעבר ל"חדשות 13". כך, הכין עשרות כתבות יומן ומגזין.

### המקור
רוזנר נמנה עם מקימי דסק התחקירים של "המקור" בחדשות 13

במסגרת התוכנית ביצע עשרות תסריטים ותחקירים, בין היתר:

* תוכנית התחקיר על ניסו שחם בימי תוכנית ההתנתקות
* סרט על חסידות גור והשימוש בתרופות פסיכיאטריות
* סדרה היסטורית על סודות הר הבית שעסקה בפוליטיקה ובמדיניות הישראלית
* תחקיר על המחלקה ההמטו-אונקולוגית בבית חולים הדסה
* סרט על אברומי פרידמן והתמודדות עם אוטיזים
* סרט על בן שפיצר, הפצוע האנוש ממבצע עופרת יצוקה ועל מאבק ההחלמה שלו.
*סרט על ראש עיריית אלעד ישראל פרוש התמודדתו עם התפרצות הקורונה בעירו במשך שבעה חודשים.

כיום רוזנר הוא חלק ממערכת "המקור", ובנוסף הוא עוסק בפרויקטים אחרים בתחום התקשורת והאקטואליה.

הופיע בתפקיד משנה בסדרה "הנערים" של HBO כשחקן שמשחק את תפקיד עצמו, בעקבות תחקיר גדול שפרסם על רצח מוחמד אבו ח'דיר.

באפריל 2020 החל בכאן 11 שידור הסדרה שיצר (ביחד עם מתי פרידמן), "מלחמה בלי שם". הסדרה עוסקת בלחימה ברצועת הביטחון בלבנון, שמעולם לא כונתה "מלחמה", וסוקרת את 18 השנים שלאחר מלחמת לבנון הראשונה. רוזנר הוא גם הבמאי והתסריטאי של הסדרה.

על השאלה "אם לא היית איש חדשות במה היית עוסק כיום" השיב רוזנר (...) "אני מניח שהייתי במאי של סרטי קולנוע כי זאת האהבה הראשונה שלי".

רוזנר הוא אב לארבע בנות. מתגורר בירושלים.

## קישורים חיצוניים

* כתבות של ישראל רוזנר, המקור, ערוץ 13
* ישראל רוזנר, העין השביעית

## הערות שוליים

קטגוריה:אנשי טלוויזיה ישראלים
קטגוריה:ערוץ עשר: שדרנים, שחקנים ומנחים
קטגוריה:מנחי טלוויזיה ישראלים
קטגוריה:בוגרי תיכון הרטמן
קטגוריה:בוגרי המכללה האקדמית הדסה ירושלים
קטגוריה:ירושלים: אישים
קטגוריה:חיילי פלס"ר 7
קטגוריה:ישראלים שנולדו ב-1970
יעקב טרכטנברג

**יעקב טרכטנברג** (17 ביוני 1888–1953) היה מתמטיקאי יהודי יליד האימפריה הרוסית שפיתח שיטה לחישוב מתמטי בעל-פה ללא אמצעי עזר הנקראת "שיטת טרכטנברג".

## ביוגרפיה
הוא נולד להורים יהודים באודסה באימפריה הרוסית. הוא סיים בהצטיינות יתרה לימודים במכון להנדסת מכרות בסנקט פטרבורג ולאחר מכן עבד כמהנדס במספנות, וכעבור מספר שנים, כשהוא בשנות העשרים לחייו, קיבל את תפקיד המהנדס הראשי כשאלפי עובדים תחת ניהולו. הוא היה פציפיסט מושבע, וכשפרצה מלחמת העולם הראשונה היה בין מקימי קבוצה בשם "קהילת השומרונים הטובים", שייעודה היה להכשיר תלמידים רוסים לטיפול בפצועים.

ב-1919, כשנתיים לאחר מהפכת אוקטובר, ברח טרכטנברג לגרמניה מכיוון שהתנגד לקומוניזם וחשש לחיו. הוא הגיע לברלין ועבד שם כעורך בהוצאת מגזינים וכתב ספר על התעשייה הרוסית. הוא התנגד לעלייתו של אדולף היטלר לשלטון ולרעיונות הנאצים, ומחשש לשלומו עקר לווינה עם אשתו, שם עבד במגזין מדע. לאחר סיפוח אוסטריה לגרמניה נעצר ונשלח למאסר. הוא הצליח לברוח ליוגוסלביה עם אשתו והסתתר שם, אולם כעבור זמן קצר נתפס על ידי הגרמנים ונשלח למחנה ריכוז.

כדי להסיט את מחשבותיו מהקשיים והאכזריות של מחנה הריכוז, החל לפתח שיטה לביצוע חישובים מתמטיים בעל-פה במהירות, כל זאת ללא דפים ואמצעי כתיבה. הוא פיתח שיטת חישוב הקרויה "שיטת טרכטנברג" ואת התוצאות הסופיות הצליח לרשום על מספר ניירות שמצא. בשנת 1944, לאחר כשבע שנים בשבי הנאצים, נודע לו כי מתכננים להוציאו להורג. אשתו שיחדה את השומרים והוא הועבר לכלא אחר, משם ברח עם אשתו. הוא נתפס בשנית אולם הצליח להימלט לשווייץ, פעם נוספת בעזרת שוחד שאשתו נתנה לשומרים.

בשווייץ החל טרכטנברג ללמד את שיטת החישוב שהגה ואשר זכתה לפופולריות. בשנת 1950 יסד את המכון המתמטי בציריך.

## קישורים חיצוניים

* יוסי ומיכל אלרן, מתמטיקה במהירות הבזק (באתר מכון ויצמן) - אודות טרכטנברג ושיטתו (בעברית)

קטגוריה:מתמטיקאים רוסים
קטגוריה:מתמטיקאים יהודים
קטגוריה:יהודים בשואה: גרמניה
קטגוריה:רוסים שנולדו ב-1888
קטגוריה:רוסים שנפטרו ב-1953
דה פריי

**דה פריי** (באנגלית: **The Fray**) היא להקת רוק אמריקאית שהייתה מועמדת לפרס גראמי ב-2007 וב-2010.
## היסטוריה
הלהקה הוקמה ב-2002 על ידי אייזק סלייד וג'ו קינג. וב-2005, הלהקה המקורית הוציאה את אלבום הבכורה שלה "How to Save a Life". האלבום זכה להצלחה עולמית והוא מכר למעלה משני מיליון עותקים. שירי האלבום התנגנו בפסקולים של סדרות כמו "האנטומיה של גריי", "סקראבס" "מגרש ביתי". נוסף על כך, הם חיממו עשרה מופעים של הלהקה Weezer. הלהיט "How to Save a Life" נכנס למקומות הראשונים במצעדים בארצות הברית, קנדה, שוודיה, אוסטרליה ועוד. הסינגל השני של הלהקה, "Over My Head (Cable Car)", זכה גם הוא להצלחה בארצות הברית ובקנדה.

מאלבומם השני, "The Fray", שיצא ב-2009 יצא הסינגל המצליח "You Found Me". השיר נהפך ללהיט ונכנס למצעדים ברחבי העולם. השיר גם הופיע בקדימון לעונה החמישית של סדרת הטלוויזיה "אבודים".

## חברי הלהקה
### חברים נוכחים
* אייזק סלייד - שירה וקלידים (2022 - 2002) (מייסד הלהקה)
* דייוויד וולש - גיטרת בס ( - 2003)
* ג'ו קינג - גיטרה ( - 2002)
* בן ויסוצקי - תופים ( - 2003)

### חברים לשעבר
* זאק ג'ונסון - גיטרה (2002 - 2003)
* כיילב סלייד - תופים (2002 - 2003)
* מייק איירס - גיטרת בס (2002 - 2004)
* דן באטנהאוס - גיטרת בס (2002)

## דיסקוגרפיה
*2005: *[[How to Save a Life]]*
*2009: *[[The Fray (אלבום)|The Fray]]*
*2012: *[[Scars & Stories]]*
* 2014: *[[Helios]]*

## קישורים חיצוניים

* 

## הערות שוליים

קטגוריה:להקות רוק אמריקאיות
קטגוריה:רביעיות מוזיקליות
קטגוריה:להקות שהוקמו בשנת 2002
קטגוריה:זוכי פרס המוזיקה של בילבורד
קטגוריה:אמני אפיק רקורדס
מולאי חסן, נסיך מרוקו

**מולאי חסן** (בערבית: **الأمير الحسن**; נולד ב-8 במאי 2003), בנו של מוחמד השישי, מלך מרוקו, הוא יורש העצר לכס המלוכה המרוקאי. 

## ביוגרפיה
מולאי חסן הוא בנם של מוחמד השישי ושל רעייתו, הנסיכה לאלה סלמא, ולו אחות צעירה - לאלה ח'דיג'ה .

מולאי חסן נקרא על שם אביו של מוחמד השישי, המלך חסן השני, ולכן, בעת עלייתו לשלטון צפוי שימלוך תחת השם המלכותי חסן השלישי.

## תוארי כבוד
: אביר האבנט הגדול של מסדר הרפובליקה

## קישורים חיצוניים

*  

## הערות שוליים

קטגוריה:יורשי עצר
קטגוריה:ילדי משפחות מלוכה
קטגוריה:מרוקאים
קטגוריה:מרוקאים שנולדו ב-2003
כתר משולש (אופניים)

בענף האופניים, **כתר משולש** הוא מושג המתייחס לרוכב המנצח באליפות העולם, בג'ירו ד'איטליה ובטור דה פראנס באותה העונה. זהו ההישג הגדול ביותר שאליו יכול להגיע רוכב אופניים מקצועי בעונה אחת. 

שלושה רוכבים בלבד זכו להישג זה: אדי מרקס הבלגי בשנת 1974, סטפן רוץ' האירי בשנת 1987 וטאדיי פוגאצ'אר ב-2024.

עקב הקושי הרב ושכיחותו הנמוכה של ההישג, קיימים הישגים משולשים נוספים הזוכים לשם זה בענף האופניים: ניצחון בכל שלושת הגרנד טורס (טור דה פראנס, וואלטה אספניה וג'ירו ד'איטליה) לאורך כל הקריירה (שכן אף רוכב לא ניצח מעולם בשלושתם בשנה אחת); או ניצחון באליפות העולם וכן בשניים מתוך הגרנד טורס.

הקושי הרב הטמון בהישג זה, פרט לעובדה שמרוצי הגרנד טורס מפרכים, טמון בכך שיש שוני מהותי בין התחרויות: גרנד טור הוא מרוץ ארוך (בן שלושה שבועות), בעוד שאליפות העולם היא מרוץ חד-יומי, מהיר מאוד ועתיר רוכבים המתמחים במרוצים מסוג זה.

## ראו גם
*גרנד טורס

קטגוריה:מרוצי אופניים